Diari Oficial de la Generalitat Valenciana


Sumari del DOGV 2892, del 18-12-1996 (1996/840357)

ORDRE de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries en la Comunitat Valenciana i es convoca la concessió de les ajudes per a l'exercici de 1997.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2892

Data del DOGV
:   18-12-1996

Secció del DOGV
:   ALTRES DISPOSICIONS

Número del document
:   1996/840357


Data del document
:   22-11-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 22 de novembre de 1996, de la Conselleria d'Agricultura i Medi Ambient, per la qual s'estableix un règim de subvencions destinades a fomentar inversions forestals en explotacions agràries en la Comunitat Valenciana i es convoca la concessió de les ajudes per a l'exercici de 1997.  
El Reglament (CEE) número 2.080/1992, de 30 de juny (DOCE número L 215/97, de 30.07.92) estableix un règim comunitari d'ajudes a les mesures forestals en l'agricultura, cofinançades pel Fons Europeu d'Orientació i Garantia, Secció de Garantia.  
El Reial Decret 378/1993, de 12 de març (BOE número 76, de 30.03.93), desplega, per a l'aplicació en Espanya, aquest reglament, amb la previsió de convenis de col·laboració entre el Ministeri d'Agricultura, Pesca i Alimentació i les comunitats autònomes per a fixar el cofinançament entre les dues administracions. En aquest sentit, es va firmar el conveni corresponent, entre la Generalitat Valenciana i el Ministeri d'Agricultura, Pesca i Alimentació el 3 de juny de 1993.  
El Reial Decret 378/1993 va estar modificat pel Reial Decret 2.086/1994, de 20 d'octubre, a causa dels canvis efectuats sobre això per la Decisió de 27 d'abril de 1994, de la Comunitat Europea.  
Després de dos anys d'aplicació del Reial Decret 378/1993, s'ha considerat convenient una modificació d'alguns dels seus preceptes que permeten assegurar la consecució dels objectius prevists, mitjançant el Reial Decret 152/1996, de 2 de febrer, especialment, quant al manteniment de les plantacions realitzades.  
Les ordres de les conselleries d'Agricultura, Pesca i Alimentació, i de Medi Ambient, de 7 d'octubre de 1993 (DOGV número 2.127, de 20.10.93), d'11 de febrer de 1994 (DOGV número 2.218, de 02.03.94), i de 2 d'agost de 1995 (DOGV número 2.570, de 18.08.95) van regular l'aplicació en la Comunitat Valenciana del règim d'ajudes per a fomentar inversions forestals en explotacions agràries en les convocatòries dels anys 1993, 1994 i 1995.  
L'experiència obtinguda amb l'aplicació de les ordres assenyalades i la publicació del Reial Decret 152/1996, de 2 de febrer, fan que calga modificar determinats preceptes i adaptar-los al nou Reial Decret i a la realitat pràctica.  
Per això, i de conformitat amb el que es disposa en l'article 35 de la Llei 5/1983, de 30 de desembre, de Govern Valencià, i en l'article 47.3 del text refós de la Llei d'Hisenda Pública de la Generalitat Valenciana, aprovada pel Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
D'establir un règim de subvencions amb càrrec a la secció 12, conselleria d'Agricultura i Medi Ambient; servei 01, conseller i Serveis Generals; programa 714.50, Ordenació i Garantia Agrària en el marc de la PAC; línies 701/000/97 i 402/000/97, dels capítols VII i IV respectivament.  
L'import anual de les línies serà el que establesca la corresponent llei de pressupostos.  
Per anualitats posteriors a 1997 en les ajudes pels conceptes de primes de manteniment (capítol VII) i primes compensatòries (capítol IV) es tindrà en compte allò previst al Reglament (CEE) número 2.080/1992, de 30 de juny (DOCE número L 215/97, de 30.07.92); el Reial Decret 152/1996, de 2 de febrer, i l'acord del Consell de 10 de maig de 1994, segons el qual aquestes subvencions resten exceptuades d'allò disposat als apartats 2 i 3 de l'article 29 del Text Refós de la Llei d'Hisenda Pública de la Generalitat Valenciana.  
Aquestes ajudes estan cofinançades per la Unió Europea, mitjançant el Feoga-g, al 75%; per l'administració general de l'Estat espanyol, mitjançant el Ministeri d'Agricultura, Pesca i Alimentació, al 12,5% i per la Generalitat Valenciana, mitjançant la Conselleria d'Agricultura i Medi Ambient, al 12,5%.  
Segon  
Aprovar les bases per les quals es regirà aquest règim i que figuren com a annex d'aquesta ordre.  
Tercer  
La convocatòria de les ajudes, establerta en aquesta ordre amb caràcter general, es farà pel procediment anticipat, d'acord amb l'Ordre de 26 de setembre de 1994, de la conselleria d'Economia i Hisenda, per la qual cosa la concessió estarà condicionada a l'existència, en el pressupost de l'exercici següent, de crèdit prou i adient.   
Quart  
En tot allò que no estiga regulat en aquesta ordre caldrà atenir-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, i en el Reial Decret 152/1996, de 2 de febrer.  
DISPOSICIÓ TRANSITÒRIA PER A 1997  
Primera  
Es convoca per a 1997 les ajudes descrites en les bases generals.  
Segona  
El termini per a presentar les sol·licituds per a 1997 serà d'un mes, comptador des de l'endemà de la publicació en el Diari Oficial de la Generalitat Valenciana d'aquesta ordre.  
Tercera  
Les sol·licituds de l'any 1996 fetes d'acord amb l'Ordre de 2 d'agost de 1995, de la Conselleria d'Agricultura i Medi Ambient, presentades abans d'aquesta ordre, es tramitaran conforme a d'aquesta última.  
DISPOSICIONS FINALS  
Primera  
Per al desplegament, l'execució, la resolució aprovatòria i desestimatòria de les sol·licituds es delega en el director general de Desenvolupament Forestal.  
Per a l'aprovació i desestima de les sol·licituds de canvi d'espècies fetes pels beneficiaris, tant dels acollits a aquesta com a les ordres anteriors en aquesta matèria, es delega en el director territorial que pertoque segons on estiga l'explotació agrària, sempre que no modifique l'import de l'ajuda.  
Segona  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà interposar un recurs contenciós administratiu en el termini de dos mesos comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició del recurs mencionat requerirà la comunicació prèvia a la Conselleria d'Agricultura i Medi Ambient.  
Tot això de conformitat amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
DISPOSICIÓ DEROGATÒRIA  
És derogada expressament l'Ordre de 2 d'agost de 1995, de la Conselleria d'Agricultura i Medi Ambient (DOGV 2.570, de 18.08.95), i continuen en vigor els drets adquirits pels beneficiaris així com els de les anteriors disposicions amb la mateixa finalitat.  
València, 22 de novembre de 1996  
La consellera d'Agricultura i Medi Ambient,  
MARIA ÀNGELS RAMÓN-LLIN I MARTÍNEZ  
ANNEX  
Bases per les quals es regula la convocatòria de subvencions destinades a fomentar inversions forestals en explotacions agràries en la Comunitat Valenciana  
Primera. Beneficiaris  
1. De manera general, podran ser beneficiaris d'aquestes ajudes:  
- Titulars d'explotacions agràries, siguen persones físiques o jurídiques, de dret privat o de dret públic. La titularitat de superfícies arrendades exigirà contracte d'arrendament per un període mínim de 20 anys a partir de la data de concessió de les ajudes, degudament liquidat i registrat, i amb autorització del propietari per a realitzar les tasques de repoblació o altres inversions.  
- Entitats locals o altres entitats públiques, encara que no siguen titulars d'explotacions agràries.  
- Agrupacions forestals, formades per titulars d'explotacions agràries, amb el compliment del que es disposa en l'article 6 del Reial Decret 152/1996. En el cas de noves plantacions, cal realitzar en comú les següents activitats:  
a) Plantació forestal en superfícies agràries.  
b) Manteniment i gestió de l'explotació.  
c) Prevenció i extinció d'incendis.  
I en el cas de millora de plantacions existents ha de realitzar en comú, almenys:  
c) Prevenció i extinció d'incendis.  
d) Neteja, exporgació, fertilitzacions i tractaments contra malalties i plagues.  
e) Qualsevol altra inversió de naturalesa forestal.  
2. Les entitats públiques no tindran dret a la prima compensatòria.  
3. Els agricultors acollits al cessament anticipat de l'activitat agrària no podran percebre les primes compensatòries.  
4. Les ajudes per a millora de suredes i altres superfícies repoblades previstes en l'article 12 del Reial Decret 152/1996 sols es concediran als titulars que obtinguen com a mínim el 25 per cent de la seua renda total procedent de l'activitat agrària que desenvolupen en la seua explotació, o a les agrupacions d'aquests.  
5. Les despeses de forestació en espècies de creixement ràpid i explotables en règim de curt termini, sols es lliuraran agricultors a títol principal.  
Segona. Objecte i actuacions que es realitzaran  
Les subvencions es destinaran a:  
1. Despeses de forestació: ajudes destinades a compensar les despeses de forestació de terres agràries. S'hi inclouen els costs d'honoraris professionals i visats, quan siguen necessaris els projectes, i la resta de les previstes en l'article 9 del Reial Decret 152/96.  
2. Prima de manteniment: prima anual per hectàrea de terra agrària que haja estat forestada. Aquesta prima es podrà concedir durant els cinc primers anys des de l'inici de la plantació i està destinada a cobrir les despeses de manteniment i reposició de mancances de la superfície forestada segons el que es preveu en l'article 10 del Reial Decret 152/96.  
3. Prima compensatòria: prima anual per hectàrea forestada destinada a compensar la pèrdua d'ingressos derivada de la repoblació de les terres que amb anterioritat tenien un altre aprofitament agrari. Aquesta prima tindrà una duració màxima de vint anys a partir del moment en què s'inicia la plantació. Tindrà un màxim per beneficiari de 4.200.000 pessetes. Quan es tracte d'explotacions agrupades, aquest màxim podrà arribar a 5.250.000 pessetes per explotació individual que s'agrupe.  
4. Millora de superfícies forestals: ajudes destinades a afavorir les inversions que es realitzen per a millorar les altres superfícies forestals en explotacions agràries.  
5. Millora de suredes: ajudes destinades a afavorir les inversions que es realitzen per a renovar o millorar les plantacions de suredes.  
Tercera. Àmbit d'aplicació  
1. El règim d'ajudes destinat a fomentar les inversions forestals en explotacions agràries que s'estableix en el capítol I del Reial Decret 152/1996, de 2 de febrer, serà d'aplicació en l'àmbit territorial de la Comunitat Valenciana d'acord amb les determinacions contingudes en aquesta ordre.  
2. Superfícies agràries.  
2.1 Es consideren superfícies agràries les terres que hagen estat, com a mínim, objecte d'algun aprofitament agrari regular abans del 31 de juliol de 1992, que hagen contribuït a la formació de la renda del titular de l'explotació i siguen susceptibles de forestació. Aquestes terres seran les definides en l'annex E i compreses en algun dels apartats següents:  
1) Terres arables ocupades per cultius herbacis (terres arables);  
2) Guarets i altres terres no ocupades;  
3) Horts familiars;  
4) Terres ocupades per cultius llenyosos (fruiters, vinyes, oliverar, cítrics, etc.), amb exclusió de les dedicades a arbres per a la producció de fusta o llenya;  
5) Prats naturals;  
6) Pastures;  
7) Muntanyes de sureda;  
8) Muntanya oberta i deveses, sempre que les capçades dels arbres no cobrisquen més del 20 per cent de la superfície i s'utilitze principalment per a pasturatge;  
9) Erm a pastures.  
2.2 Per a les superfícies descrites en els epígrafs 5), 6), 8) i 9) amb dret a subvencions per a reforestació caldrà acreditar-ne l'aprofitament ramader.  
3. Les ajudes sols es concediran quan la superfície que s'haja de forestar tinga un mínim, en finques contígües, de tres hectàrees, siguen d'un o diversos sol·licitants, excepte quan es tracte de superfícies agràries que donen continuïtat a una massa forestal ja constituïda. En aquest cas no s'estableix cap límit inferior de superfície.  
4. No es concediran ajudes per a repoblació de superfícies agràries, per a aquelles que formen part de la xarxa de discontinuïtat dels plans de silvicultura preventiva de la Conselleria d'Agricultura i Medi Ambient.  
5. No seran objecte d'ajuda les despeses de reforestació de plantacions destruïdes per catàstrofes naturals o incendis.  
Quarta. Quanties de les ajudes  
1. Ajudes per a despeses de forestació  
Els imports màxims de les despeses de forestació que es consideraran, per a les espècies i en les comarques indicades en l'annex A d'aquestes bases, seran els que s'indiquen en l'annex B, tret que el pressupost aprovat siga inferior. En aquest cas es prendrà aquest últim com a import màxim.  
2. Prima de manteniment  
2.1 La prima de manteniment per a les diferents espècies podrà arribar als valors màxims que s'estableixen en l'annex B.  
2.2 Aquestes primes es podran concedir en quantitats anuals iguals durant els cinc primers anys des de l'inici de la plantació.  
3. Prima compensatòria  
3.1 La prima compensatòria, de caràcter anual, es podrà concedir per a un període màxim de 20 anys, des de l'inici de la plantació, fins les quanties màximes assenyalades en la base segona, apartat tercer, d'aquesta ordre.  
3.2 En les superfícies compreses en els epígrafs 6), 8) i 9) de la base tercera d'aquesta ordre, la prima compensatòria tindrà un valor màxim del 40 per cent respecte al que es disposa en l'apartat 3.1 d'aquesta base.  
4. Ajudes per a la millora de suredes i altres superfícies repoblades  
4.1 Els imports màxims de les ajudes que es concediran per a la millora de suredes i altres superfícies forestades, tant les existents com les de nova creació, seran els que es fixen en l'annex B. Únicament es concediran ajudes per a la millora de superfícies forestades en actuacions que afecten com a màxim 50 hectàrees per beneficiari.  
4.2 No obstant l'anterior, les ajudes referents a la realització de treballs silvícoles, seran incompatibles amb les primes de manteniment i sols es podran sol·licitar una vegada, per a una mateixa superfície, durant el període que abasta aquest programa.  
5. L'import de les ajudes s'establirà sobre la base del pressupost, aprovat per la Conselleria, del projecte o memòria a què fa referència a la base cinquena d'aquesta ordre.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons model normalitzat d'acord amb l'annex E dirigides al director general de Desenvolupament Forestal.  
2. No s'admetrà més d'una sol·licitud a l'any per finca, entenent com a tal aquella que es considere una unitat de gestió. Constituiran una unitat de gestió l'agrupació de diverses finques d'un mateix propietari, amb escriptures distintes, sempre que siguen limítrofes. Dins la mateixa sol·licitud s'inclouran totes les activitats objecte d'ajuda per a la finca, previstes en aquesta ordre.  
Aquestes subvencions són incompatibles amb qualsevol altra de la Conselleria d'Agricultura i Medi Ambient i d'altres organismes públics, amb la mateixa finalitat.  
3. Els interessats presentaran les sol·licituds en el Registre General de la Sotssecretaria d'Agricultura i Medi Ambient, situat en el carrer de l'Arquitecte Alfaro, 39, en els serveis territorials de la conselleria a:  
- Alacant, carrer de Churruca, 29. (96) 590 09 50  
- Castelló, carrer d'Herrero, 23. (964) 20 42 11  
- València, carrer de Gregorio Gea, 27. (96) 386 60 00  
O en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. La tramitació correspondrà als serveis territorials de la província en la qual es trobe ubicada la finca.  
4. El termini general de presentació de sol·licituds serà de l'1 al 30 de novembre, tots dos inclosos, de l'any anterior per al qual se sol·licita l'ajuda. Per a l'exercici de 1997 el termini serà l'expressat en la disposició transitòria segona per a 1997.  
5. L'admissió a tràmit d'una sol·licitud de subvenció no generarà cap compromís de concessió d'aquesta.  
Les activitats previstes en la sol·licitud no podran començar fins la concessió de la subvenció. Els treballs iniciats amb anterioritat a aquesta aprovació no seran objecte de subvenció. En tot cas, s'exclouran de la subvenció les parts executades.  
6. La documentació que han de presentar els interessats, juntament amb la instància, per a sol·licitar les ajudes serà la següent:  
a) Documentació acreditativa de la identificació del sol·licitant:  
- Persones físiques: fotocòpia compulsada del NIF i DNI (únicament el DNI si té lletra de control) per als nacionals, i per als membres d'altres països, fotocòpia de la targeta de resident.  
- Persones jurídiques o agrupació de persones físiques:   
\* Còpia compulsada de la targeta del CIF  
\* Còpia compulsada dels estatuts de l'entitat o escriptura de constitució o qualsevol altre document admissible en dret que ho acredite i còpia de poders que acrediten la representació.  
\* Certificat de l'acta on conste l'acord de sol·licitar les ajudes i nomenament del representant de l'entitat per a efectuar-ne la gestió.  
\* Corporacions locals i altres entitats públiques: acord pres per l'òrgan competent pel qual s'aprova la sol·licitud de subvenció.  
\* En el cas d'agrupació forestal, a més de presentar per cada un dels socis els documents requerits per a les persones físiques, hauran d'aportar l'acta de constitució de l'agrupació en la qual es facen constar les activitats de l'agrupació, el reglament de funcionament, l'acord de sol·licitar les ajudes i el nomenament de representant, tot això subscrit per tots els membres de l'agrupació.  
b) Acreditació de la titularitat de l'explotació:  
- En el cas de propietat, mitjançant escriptures públiques, certificats registrals o qualsevol altre document admissible en dret.  
- En el cas d'arrendament, contracte d'arrendament, liquidat i registrat.  
- En el cas de no titularitat, caldrà presentar les autoritzacions i els acords presos entre les parts, en els quals de manera explícita es reconeguen els drets i obligacions d'ambdues, com també de la propietat de les terres. A més, es presentarà un document acreditatiu o una declaració jurada del titular de l'explotació de no haver sol·licitat la mateixa ajuda.  
c) Acreditació d'aprofitaments agraris:  
- Declaració de cultiu, expedida per l'administració central o autonòmica com a conseqüència de qualsevol ajuda o registre. També seran vàlids els certificats d'assegurances agràries, cartilla ramadera, arrendament de pastures o qualsevol altre document admissible en dret.  
- En el cas de no disposar d'algun dels documents anteriors, declaració de l'interessat en què indique l'aprofitament agrari, al qual s'adjuntarà un informe d'un tècnic de l'administració on es constate que no s'han abandonat les superfícies amb anterioritat a la data de referència.  
- En els dos casos, el beneficiari haurà d'acreditar la percepció d'ingressos agraris en la declaració de l'impost de la renda, de conformitat amb el que es disposa en el primer guió de l'apartat d) d'aquesta base.  
d) Acreditació d'ingressos agraris:  
- En tots els casos es presentarà una declaració de l'impost de la renda corresponent a l'any 1992 o posterior.  
- Per a l'acreditació de la condició d'agricultor a títol principal o de l'obtenció de l'explotació d'un 25 per cent de les rendes totals, es presentarà la declaració de l'últim exercici del Impost de la Renda de les Persones Físiques o de l'Impost de Societats. En el cas d'agricultor a títol principal, es presentarà, a més, un certificat de pertànyer al règim especial agrari o al d'autònoms per activitats agràries. Es considerarà agricultor a títol principal el qui reunisca les condicions indicades en l'article 2, apartat 6, de la Llei 19/1995, de 4 de juliol, de Modernització de les Explotacions Agràries.  
e) Full de compromisos i programa d'actuació que garantisca l'execució de les obres d'acord amb el que es disposa en la base sisena, punt 3, d'aquesta ordre.  
f) Memòria valorada dels treballs que es realitzaran, que contindrà els apartats següents:  
- Descripció de la finca amb la localització en el plànol a escala 1:50.000 o inferior i plànol cadastral amb les parcel·les afectades amb la senyalització de les obres proposades o, si no n'hi ha, qualsevol altre que permeta identificar-les sense cap dubte.  
- Descripció dels treballs que es realitzaran i actuacions.  
- Pressupost desglossat.  
- Per a inversions majors de 10 milions de pessetes o en forestacions que igualen o superen les 50 hectàrees, abans de la resolució de l'expedient, es requerirà la presentació d'un projecte, firmat per un tècnic forestal competent i degudament visat pel col·legi oficial corresponent. Els projectes de forestació es faran d'acord amb l'annex I de l'Ordre del 16 de maig de 1996, de la Conselleria d'Agricultura i Medi Ambient (DOGV 2.780, de 28.06.96) aprovant les directrius tècniques bàsiques per a la forestació i la repoblació forestal.  
Els qui en convocatòries anteriors hagueren presentat aquest projecte i no hagueren obtingut la subvenció corresponent a la totalitat del que es va sol·licitar, bastarà que presenten la fotocòpia d'aquest, amb indicació de la convocatòria en què es va presentar aquesta còpia, que haurà de ser compulsada per un funcionari de la Generalitat Valenciana.  
També es requerirà un projecte firmat per un tècnic forestal competent i degudament visat pel col·legi oficial corresponent, quan la suma de superfícies limítrofes d'un mateix propietari acollides a aquesta ordre en anys precedents i successius siga superior a 50 hectàrees.  
Quan l'objecte dels treballs siga exclusivament obra civil i es requerisca un projecte degudament visat pel col·legi oficial corresponent, serà firmat per un tècnic competent.  
En la memòria o projecte s'especificarà el tipus d'execució de les inversions i, en cas d'utilització de mà d'obra o maquinària pròpia, haurà d'estar suficientment detallada en el pressupost de cada una de les actuacions.  
L'elecció d'espècie i mètode de plantació s'hauran d'incloure en la memòria de forestació.  
g) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons model normalitzat.  
h) Certificació acreditativa d'estar al corrent en les obligacions tributàries i davant de la Seguretat Social en finalitzar el termini de presentació de les sol·licituds, d'acord amb l'Ordre de 30 de maig de 1996, de la Conselleria d'Economia i Hisenda (DOGV 21.06.96), tret de les excepcions descrites en l'article 3r.  
Sisena. Valoració i tràmit  
1. Les memòries i els projectes seran sotmesos a informe de tècnics designats pel director dels serveis territorials de la Conselleria d'Agricultura i Medi Ambient, d'acord amb el que es preveu en l'article 46.3 del text refós de la Llei d'Hisenda Pública de la Generalitat Valenciana.  
2. La valoració dels expedients la farà una comissió avaluadora en cada província, compostes pel director dels serveis territorials de la Conselleria d'Agricultura i Medi Ambient, el cap de la secció forestal corresponent o persones que els representen, un tècnic forestal d'aquesta i un funcionari d'administració general, que farà de secretari, designats pel director territorial que pertoque.  
3. Per a la concessió de l'ajuda es tindran en compte les prioritats següents:  
3.1 Quan les sol·licituds presentades per a despeses de forestació, prima de manteniment i compensació de rendes, superen la superfície agrària prevista per a forestar, podrà acordar-se atendre les primeres cinquanta hectàrees per sol·licitant i any, amb l'ordre que s'estableix en els apartats següents:  
a) Les sol·licituds presentades per agricultors a títol principal que s'hagen acollit durant algun dels dos anys anteriors a l'abandó definitiu de la producció làctia o a l'arrancada de vinya en la superfície arrancada.  
b) Altres agricultors a títol principal.  
c) Altres titulars d'explotacions agràries, sempre que almenys un 25 per cent de la seua renda total procedisca de l'agricultura i residisquen en la mateixa comarca en què es troba la superfície que s'ha de forestar.  
d) Les entitats locals.  
e) La resta de titulars d'explotacions agràries que no estiguen compresos en els nivells anteriors.  
f) Altres persones físiques o jurídiques de dret privat que no siguen titulars d'explotació agrària.  
En tots els casos anteriors tindran prioritat els titulars que realitzen les plantacions directament o que empleen treballadors per a fer-les. Les agrupacions forestals tindran l'ordre de prioritat corresponent a l'apartat en què es troben els titulars del 75 per cent de la superfície de l'agrupació.  
3.2 En el cas d'agrupacions forestals que tinguen superfícies per forestar contígües i en la situació prevista en l'apartat 2.1, la superfície que es podrà atendre en primer lloc s'obtindrà per la suma de la superfície sol·licitada per cada titular que pertanga a l'agrupació, sense que cap dels associats puga superar les 60 hectàrees.  
3.3 L'ordre de prioritat i el nombre d'hectàrees previst en l'apartat 2.1, serà aplicable per a l'assignació de la resta de la superfície disponible que s'haja sol·licitat.  
3.4 Dins de cada nivell de prioritat es tindran en compte les circumstàncies especials de l'explotació, com ara altitud, pendent, qualitat del sòl i aprofitament agrari que se substitueix.  
3.5 La forestació de les superfícies 1, 2, 3 i 4 descrites en el punt 1 de la base tercera d'aquesta ordre i la millora de sureda i d'altres superfícies forestades, i posteriorment la reforestació de les sol·licituds de la resta de les superfícies.  
Les sol·licituds a les quals no arribe aquesta priorització es desestimaran motivadament, sense perjudici del dret dels sol·licitants de reiterar la seua petició a l'any següent i de no aportar la documentació que ja estiga en poder de l'administració.  
4. La proposta de resolució de concessió d'ajudes explicitarà, depenent del calendari d'execució de les obres aprovat, la subvenció de capital que es resoldrà a càrrec de l'anualitat corrent, de l'anualitat posterior o de la part corresponent a cada una d'elles.  
5. Una vegada establerta la selecció, reflectida en la proposta d'adjudicació corresponent, aquesta serà elevada per les comissions a la Direcció General de Desenvolupament Forestal.  
6. Una vegada formalitzats els actes d'instrucció corresponents, el director general de Desenvolupament Forestal resoldrà.  
7. La resolució definitiva es publicarà en el Diari Oficial de la Generalitat Valenciana, y ressenyarà el objecte de la subvenció, la inversió màxima aprovada, el percentatge subvencionat i l'import de l'ajuda.  
8. La sol·licitud es considerarà desestimada si la resolució no es produeix en el termini de tres mesos des de l'acabament del termini de presentació d'instàncies.  
9. Els beneficiaris de les subvencions podran renunciar expressament a aquestes en el termini de deu dies a partir de l'endemà de la publicació de la resolució de concessió.  
Setena. Obligacions dels beneficiaris  
Els beneficiaris de les subvencions hauran de:  
1. Estar al corrent de les seues obligacions tributàries i davant la Seguretat Social.  
2. Trobar-se en la situació que legitima la concessió.  
3. Complir els requisits i les condicions que comporta la concessió o el gaudi de l'ajuda. L'incompliment en una part, decaurà en els drets de les unitats no executades.  
4. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
5. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.  
6. Fer constar en tota la informació o documentació pròpia de l'activitat que aquesta està subvencionada per la Conselleria d'Agricultura i Medi Ambient, el Ministeri d'Agricultura, Pesca i Alimentació i la Unió Europea..  
7. Complir els requisits tècnics i de densitat d'arbratge especificats en l'annex C d'aquestes bases, per a les noves plantacions. Així mateix, tot el material vegetal utilitzat haurà de procedir de vivers oficialment autoritzats i complir, si s'escau, el que s'estableix en l'Ordre de 21 de gener de 1989, del Ministeri d'Agricultura, Pesca i Alimentació.  
8. En cas d'abandó, incendi o destrucció de la plantació per qualsevol causa, se suspendran totes les ajudes pendents, fins que siga restaurada la superfície abandonada o destruïda, totalment o parcialment, sense perjudici dels compromisos adquirits i de les responsabilitats que se'n deriven.  
9. La forestació de superfícies agràries acollides a les ajudes d'aquesta ordre haurà de mantenir una distància mínima de tres metres per a espècies coníferes o resinoses i de quatre metres, per a espècies de frondoses, entre les masses forestades i els camps de cultiu limítrofs.  
10. En els paratges naturals caldrà tenir en compte les directrius dels plans d'ús i gestió d'aquests o la normativa equivalent, i serà necessari per a l'aprovació de l'expedient un dictamen favorable de la direcció general de medi natural, que sol·licitarà la comissió avaluadora corresponent.  
11. No es concediran ajudes en les muntanyes d'utilitat pública i muntanyes consorciades.  
12. La forestació de superfícies agràries haurà de consolidar una densitat de plantes vives, referides a la densitat de plantes aprovades en la resolució, de:  
- 50 per cent al primer any de plantació;  
- 60 per cent al segon any;  
- 70 per cent al tercer any;  
- 75 per cent al quart any;  
- 80 per cent al cinquè any.  
13. Les superfícies forestadas en l'àmbit d'aquesta disposició no podran dedicar-se a cap altre ús agrícola durant el període en què els beneficiaris s'hagen compromès a mantenir-les repoblades. Així mateix, no podran ser dedicades a pasturatge durant els anys en què aquesta pràctica puga danyar les noves plantacions, d'acord amb el que a aquest efecte determine la Conselleria d'Agricultura i Medi Ambient.  
14. El termini màxim d'execució d'aquelles es fixa fins el 15 de novembre de l'any per al qual se sol·licita l'ajuda. No obstant això, la resolució d'adjudicació assenyalarà el termini d'execució per a cada sol·licitud, que podrà ser inferior. Si s'escau, s'hi aplicarà el que s'estipula en la base novena, punt 1.e.  
Igualment podrà concedir-se pròrroga, per motius justificats, a sol·licitud de l'interessat.  
15. Les superfícies objecte de subvenció se sotmetran a la legislació forestal vigent a partir de la realització dels treballs de forestació.   
16. Caldrà complir l'Ordre de 20 de desembre de 1985, de la Conselleria d'Agricultura i Pesca, sobre protecció d'espècies endèmiques o amenaçades, quan s'utilitzen espècies incloses en els seus annexos.  
17. Permetran a la Conselleria d'Agricultura i Medi Ambient o a entitats nomenades per aquesta, el control de qualitat dels treballs realitzats i del material utilitzat.  
Vuitena. Justificació de les actuacions que es realitzaran  
S'estableixen, com a normes específiques per a la justificació d'aquestes subvencions, les següents:  
1. Una vegada efectuades les obres objecte d'auxili en cada anualitat o una vegada adquirits els drets a la percepció de les primes, l'interessat haurà de comunicar-ho per escrit als serveis territorials de la província en la qual es trobe la finca.  
2. De les obres i els drets a la percepció de les primes objecte d'ajuda, un tècnic de la Conselleria d'Agricultura i Medi Ambient en certificarà el compliment de les condicions i els requisits tècnics, sanitaris i de densitat que han de reunir les inversions per a la concessió de les ajudes. A aquest efecte, es podran realitzar, mitjançant un mostratge, els controls de qualitat necessaris anteriors a la certificació.  
3. Els beneficiaris queden obligats a presentar la justificació de totes les despeses efectuades per a la realització de les activitats subvencionades fins arribar almenys al pressupost total objecte de subvenció, mitjançant els documents següents:  
a) Factures amb el justificant de pagament corresponent, referents a totes les despeses efectuades d'acord amb el programa subvencionat. En cap cas pot ser objecte de subvenció l'IVA recuperable pel beneficiari.  
b) En els casos en què es financen despeses de personal, s'acreditarà documentalment mitjançant una fotocòpia de la nòmina o factura signades pels treballadors.  
c) En el cas de mà d'obra pròpia, entenent com a tal la del titular i la dels membres majors d'edat de la unitat familiar inclosos en la cartilla de la Seguretat Social o en la d'autònoms, s'hi adjuntarà un certificat d'un tècnic de la conselleria de les despeses imputades. El preu unitari màxim justificable de la ma d'obra pròpia serà de 4.574 pessetes per jornal.  
d) En el cas d'utilizació de maquinària pròpia, un certificat d'un tècnic de la conselleria de les despeses imputades a aquest concepte i acompanyat d'una fotocòpia compulsada del rebut de pagament de l'impost de circulació referit a l'últim període impositiu o, en el cas de no estar subjecte a aquest impost, una còpia acarada d'un document acreditatiu de la propietat. El preu de la maquinària pròpia serà el següent:  
 Uds Descripció del concepte Preu simple  
 de la partida  
 Maquinària (sense mà d'obra) PTA/hora  
 H Tractor rodes 31/70 CV 2.000  
 H Tractor rodes 71/100 CV 2.500  
 H Tractor rodes 101/130 CV 3.000  
 H Tractor bandes 31/70 CV 3.000  
 H Tractor bandes 71/100 CV 3.750  
 H Tractor bandes 101/130 CV 4.500  
 H Motocultor 375  
 H Remolc de capacitat 3 Tm 90  
 H Remolc de capacitat 5 Tm 130  
 H Remolc de capacitat 10 Tm 190  
 H Motoserra 274  
 H Motodesbrossadora 274  
 H Aclotadora 587  
 H Podadora 850  
 H Plantadora 858  
Els preus esmentats als apartats c i d podran actualitzar-se per ordre de la conselleria d'Agricultura i Medi Ambient.  
e) Les entitats locals hauran de presentar un certificat del responsable de la intervenció de totes les despeses o còpia autentificada dels documents comptables, afegint-li còpies autentificades dels documentés suport (factures, nòmines...) junt amb els justificants del seu pagament. Les certificacions d'obra es justificaran d'acord amb l'article 47.bis.1.d del text refós de la Llei d'Hisenda Pública de la Generalitat Valenciana.  
Si les obres han estat realitzades per l'administració, conformement a l'article 153 de la Llei de Contractes de les Administracions Públiques, acreditarà els costos i les costes de l'execució.  
Novena. Reintegrament de quantitats.  
1. Conformement s'estableix en l'article 47.9 del text refós de la Llei d'Hisenda Pública de la Generalitat Valenciana, procedirà el reintegrament de les quantitats percebudes i l'exigència de l'interès de demora des del moment del pagament de l'ajuda en els casos següents:  
a) Incompliment de l'obligació de justificació.  
b) Obtenir la subvenció sense reunir les condicions que s'hi requereixen.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
e) L'incompliment de l'execució de les obres en els terminis previstos comportarà, si s'escau, el reintegrament de les ajudes rebudes i l'anul·lació de les ajudes pendents de percebre, després de la tramitació de l'expedient contradictori oportú.  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'haja de desenvolupar, procedirà el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.  
ANNEX A  
Espècies recomanades per comarques  
En tota la Comunitat Valenciana, l'espècie de creixement ràpid explotada en règim a curt termini, amb aprofitament per a fusta inferior als 18 anys serà el xop híbrid Populus x euramericana i els seus clons aprovats segons l'Ordre de 24 de juny de 1992, del Ministeri d'Agricultura, Pesca i Alimentació.  
ALACANT  
26. El Comtat  
Tipus 2. Pinus halepensis, Pinus pinaster, Pinus pinea. Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Taxus baccata.  
27. L'Alcoià  
Tipus 2. Pinus halepensis, Pinus pinaster, Pinus pinea. Acer opalus ssp granatense, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Taxus baccata.  
28. L'Alt Vinalopó  
Tipus 2. Pinus halepensis, Pinus pinaster, Pinus pinea, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
29. El Vinalopó Mitjà  
Tipus 2. Pinus halepensis, Pinus pinaster, Pinus pinea, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
30. La Marina Alta  
Tipus 2. Pinus halepensis, Pinus pinaster, Pinus pinea, Acer opalus ssp granatense, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.   
31. La Marina Baixa  
Tipus 2. Pinus halepensis, Pinus pinaster, Pinus pinea, Chamaerops humilis, Fraxinus ornus, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.   
32. L'Alacantí  
Tipus 2. Pinus halepensis, Pinus pinea, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea, Tetraclinis articulata.  
33. El Baix Vinalopó  
Tipus 2. Pinus halepensis, Pinus pinea, Chamaerops humilis, Juniperus oxycedrus, Quercus cocífera.   
Tipus 3. Juniperus phoenicea, Tetraclinis articulata.  
34. El Baix Segura  
Tipus 2. Pinus halepensis, Pinus pinea. Chamaerops humilis, Pistacia lentiscus, Quercus cocífera.  
Tipus 3. Tetraclinis articulata.  
CASTELLÓ  
01. Els Ports  
Tipus 2. Pinus halepensis, Pinus nigra, Pinus sylvestris. Acer campestre, Acer monspessulanum, Acer opalus, Fraxinus angustifolia, Juglans sp., Juniperus Communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
02 L'Alt Maestrat  
Tipus 2. Pinus halepensis, Pinus nigra, Pinus sylvestris. Acer campestre, Acer monspessulanum, Acer opalus, Fraxinus angustifolia, Juglans sp., Juniperus Communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
03. El Baix Maestrat  
Tipus 2. Pinus halepensis, Pinus nigra, Pinus pinea, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
04. L'Alcalatén  
Tipus 2. Pinus halepensis, Pinus nigra, Pinus pinea, Pinus sylvestris, Acer campestre, Acer monspessulanum, Acer opalus, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera.  
05. La Plana Alta  
Tipus 2. Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex, Quercus suber.  
Tipus 3. Arbutus unedo.  
06. La Plana Baixa  
Tipus 2. Pinus halepensis, Pinus pinaster, Pinus pinea, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex, Quercus suber.  
Tipus 3. Arbutus unedo.  
07. L'Alt Palància  
Tipus 2. Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex, Quercus suber.  
Tipus 3. Arbutus unedo, Ilex aquifolium, Juniperus phoenicea, Juniperus thurifera.  
08. L'Alt Millars  
Tipus 2. Pinus halepensis, Pinus nigra, Pinus pinaster, Pinus sylvestris, Acer monspessulanum, Acer opalus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Ilex aquifolium, Juniperus phoenicea, Juniperus thurifera, Taxus baccata.  
VALÈNCIA  
09. El Racó d'Ademús  
Tipus 2. Pinus halepensis, Pinus nigra, Pinus sylvestris, Acer opalus ssp granatense, Acer monspessulanus, Fraxinus angustifolia, Juglans sp., Juniperus communis, Juniperus oxycedrus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
10. Els Serrans  
Tipus 2. Pinus halepensis, Pinus nigra, Pinus sylvestris. Acer opalus ssp granatense, Acer monspessulanus, Fraxinus angustifolia, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
11. El Camp de Túria  
Tipus 2. Pinus halepensis, Pinus pinea, Pinus pinaster, Chamaerops humilis, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
12. El Camp de Morvedre  
Tipus 2. Pinus halepensis, Pinus pinaster, Pinus pinea, Chamaerops humilis, Fraxinus angustifolia, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
13, 14, 15, 16 L'Horta Nord, Oest, Sud i València  
Tipus 2. Pinus halepensis, Pinus pinea, Pinus pinaster, Chamaerops humilis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
17. La Plana d'Utiel - Requena  
Tipus 2. Pinus halepensis, Pinus pinaster, Pinus pinea, Pinus nigra. Acer opalus, Acer monspessulanum, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
18. La Foia de Bunyol  
Tipus 2. Pinus halepensis, Pinus pinaster, Pinus pinea, Pinus nigra, Acer monspessulanum, Acer opalus, Chamaerops humilis, Fraxinus angustifolia, Fraxinus ornus, Juglans sp., Juniperus communis, Juniperus oxycedrus, Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea, Juniperus thurifera.  
19. La Vall d'Aiora  
Tipus 2. Pinus halepensis, Pinus pinaster, Pinus pinea, Pinus nigra. Acer monspessulanum, Acer opalus, Fraxinus angustifolia, Fraxinus ornus, Juglans sp., Pistacia lentiscus, Pistacia terebinthus, Populus alba, Populus nigra, Populus tremula, Quercus cocífera, Quercus faginea, Quercus ilex, Juniperus oxycedrus, Rhamnus frangula.  
Tipus 3. Arbutus unedo, Juniperus phoenicea, Juniperus thurifera.  
20. La Ribera Alta  
Tipus 2. Pinus halepensis, Pinus pinea, P. pinaster, Acer opalus ssp granatense, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
21. La Ribera Baixa  
Tipus 2. Pinus halepensis, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
22. La Canal de Navarrés  
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea.  
23. La Costera   
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea.  
24. La Vall d'Albaida  
Tipus 2. Pinus halepensis, Pinus pinaster, Pinus pinea, Fraxinus angustifolia, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus faginea, Quercus ilex.  
Tipus 3. Arbutus unedo, Juniperus phoenicea.  
25. La Safor  
Tipus 2. Pinus halepensis, Pinus pinaster, Pinus pinea, Fraxinus ornus, Juglans sp., Juniperus oxycedrus, Pistacia lentiscus, Pistacia terebinthus, Populus alba, Populus nigra, Quercus cocífera, Quercus ilex.  
Tipus 3. Arbutus unedo, Juniperus phoenicea.  
ANNEX B  
Els imports màxims en pessetes d'ajudes per a millores de suredes i altres superfícies forestals seran els que figuren en l'annex 7 del Reial Decret 152/1996:  
a) Per a la realització de treballs silvícoles, com ara desbrossaments, esporgades, neteja del sòl, tractament contra plagues i malalties: 62.600 PTA/ha  
b) Per unitat de punt d'aigua amb capacitat igual o superior a 50 m3 d'aigua: 104.000 PTA/ha  
En el cas que, per no existir manantial o rierol és necessari construir dipòsit de formigó armat tancat, l'ajuda podrà arribar a: 208.600 PTA/ha  
c) Per hectàrea equipada de nous tallafocs o neteja dels antics: 21.000 PTA/ha  
d) Per a la regeneració o millora de suredes: 167.000 PTA/ha  
No obstant això, en casos excepcionals es podrà arribar a: 313.000 PTA/ha  
e) Per a construcció de camins: 522.000 PTA/km  
En el cas de terrenys accidentats: 1.575.000 PTA/km  
Per a redacció i visats de projectes, l'import màxim de l'ajuda serà de 203.000 pessetes, condicionat a la qualitat d'aquest i el pressupost aprovat per l'administració.  
Espècies consideradas:  
Tipus 2  
Espècies la plantació de les quals tinga com a finalitat principal la restauració o la creació d'ecosistemes forestals permanents:  
Noms vulgars Noms científics  
Pi roig Pinus silvestris L.  
Pi d'Àustria Pinus nigra Arn., Fº hispanica  
Pi de fulla Pinus pinaster Ait.  
Pi pinyer Pinus pinea L.  
Pi blanc Pinus halepensis Mill.  
Àlber, xop Populus sp.  
Roure de fulla petita Quercus faginea Lamk.  
Alzina surera Quercus suber L.  
Alzina Quercus ilex L.  
Garric Quercus coccifera L.  
Aurons Acer opalus Mill.  
 Acer monspessulanum L.  
 Acer campestre L.  
Freixe Fraxinus ornus L.  
 Fraxinus angustifolia Vahl  
Llentiscle Pistacia lentiscus L.  
Noguerola Pistacia terebinthus L.  
Ginebre Juniperus oxycedrus L.  
 Juniperus communis L.  
Margalló Chamaerops humilis L.  
Noguera i varietats Juglans sp.  
Tipus 3  
Espècies arbòries i arbustives d'interés particular en certes zones per motius de producció de fustes valuoses, endemismes, perill d'extinció, etc.  
Noms vulgars Noms científics  
Araar Tetraclinis articulata Masters  
Savines Juniperus phoenicea L.  
 Juniperus thurifera L.  
Teix Taxus baccata L.  
Grèvol Ilex aquifolium L.  
Arboç Arbutus unedo L.  
Notes:  
- Quan es tracte d'espècies arbustives, només se n'admetrà un 70 per cent i el 30 per cent restant hauran de ser arbòries.  
- S'admetran altres espècies no incloses en aquest annex, fins un 30 per cent, si es justifiquen adequadament.  
b) Preparaciò del terreny  
A fi d'evitar processos erosius i segons el pendent del terreny, s'haurà de preparar aquest com s'indica:  
- Plantació:  
1) Aclotament mecànic. Indiferent al pendent  
indiferent a la pedregositat   
2) Subsolatge lineal. Pendent <= 30%  
profunditat sòl   
= 60 cm  
pedregositat limitant  
sense aixecar grans pedres  
3) Aclotament manual. Indiferent al pendent  
profunditat sòl   
= 40 cm  
pedregositat mitjana o nul·la  
4) Caselles raspades. Indiferent al pendent  
profunditat sòl   
= 30 cm  
pedregositat limitant  
5) Feixa manual. Indiferent al pendent  
profunditat sòl   
= 30 cm  
Indiferent a la pedregositat  
dimensions: amplària màxima 0,8 m  
6) Feixa mecanitzada. Indiferent al pendent  
profunditat sòl   
= 30 cm  
Indiferent a la pedregositat  
dimensions: amplària màxima 0,8 m  
c) Qualitat de la planta  
S'haurà de justificar en la factura de compra la procedència de la llavor utilitzada per a la producció de la planta o per a la sembra directa.  
Les condicions tècniques de les plantes s'ajustaran a l'annex II de l'Ordre de 16 de maig de 1996, de la Conselleria d'Agricultura i Medi Ambient (DOGV núm. 2.780 de 28.06.96) per la qual s'aproven directrius tècniques bàsiques per a les actuacions de reforestació o repoblació forestal en la Comunitat Valenciana.  
ANNEX D  
Definicions  
- Guarets i altres terres no ocupades. S'inclouen ací totes les terres de cultiu en descans o no ocupades durant l'any per qualsevol motiu, hagen estat aprofitades o no com a pastures per al bestiar.  
 - Prats naturals. Es tracta de terrenys amb coberta herbàcia natural (no sembrats) l'aprofitament dels quals no acaba quan es recol·lecta o és aprofitat pel bestiar, sinó que continua durant un període indefinit d'anys. El prat requereix humitat i admet la possibilitat d'un aprofitament per sega. Pot mantenir més de deu quilos de pes viu per hectàrea i ocasionalment pot tenir arbres forestals les capçades dels quals cobrisquen menys del 5 per cent de la superfície del sòl, o matoll (gatosa europea, estepa, llentiscle) que cobrisca menys del 20 per cent de la superfície.  
- Pastures. Es diferencien dels prats naturals en el fet que les pastures es donen en climes més secs i no són susceptibles d'aprofitament per sega.  
- Muntanya oberta. Terreny amb arbratge adult les capçades dels qual cobreixen del 5 al 20 per cent de la superfície i que s'utilitza principalment per al pasturatge. Segons les espècies, es fan aprofitaments de pastura de glans o bellotes. Es pot llaurar en alternatives generalment llargues, amb la doble finalitat d'obtenir una collita i mantenir el sòl net de matoll.  
Comprén les deveses de pastura i arbratge amb alzines, sureres, roures de fulla petita i roures rebolls, i correspon amb la forma de massa denominada bosc adevesat o bosc buit.  
- Erm a pastures. Terreny ras amb pastures accidentals que normalment no arriba a poder mantenir 10 quilos de pes viu per hectàrea.  
- Espartar. Terreny amb població d'espart la producció del qual es recol·lecta o no. Circumstancialment pot ser objecte d'algunes atencions per incrementar-ne la producció.  
- Terrenys improductius. Són els terrenys que, a pesar de trobar-se dins de les superfícies agrícoles, no són susceptibles de cap aprofitament, ni tan sols per a pastures, com ara deserts, pedregars, torrenteres, cims nevats, etc.  
 ANNEX E  
Model d'instància